මාතලේ නන්දිමිත්‍ර ඒකනායක ජාත්‍යන්තර කෘත්‍රිම හොකී ක්‍රීඩාංගණය කේන්ද්‍ර කර ගනිමින් මධ්‍යම පළාතේ ක්‍රීඩා දෙපාර්තමේන්තුව මගින් පවත්වාගෙන යන මධ්‍යම පළාත් හොකී ඇකඩමියේ ප්‍රථම අන්තර් නිවාසීය හොකී තරගාවලිය ජුනි මස 01 වනදා මාතලේ එඩ්වඩ් හොකී ක්‍රීඩාංගණයේදී පැවැත්වේ.රාජ්‍ය අනුග්‍රහය යටතේ ක්‍රීඩක ක්‍රීඩිකාවන් පුහුණු කිරීමට ක්‍රීඩාවක් සඳහා පවත්වාගෙන යන දිවයිනේ ප්‍රථම ක්‍රීඩා පුහුණු පාසලද මෙයයි.මධ්‍යම පළාත් ප්‍රධාන අමාත්‍ය සරත් ඒකනායක මහතාගේ සංකල්පයකට අනුව 2009 වසරේදී ආරම්භ කරන ලද මෙම හොකී ඇකඩමියේ කනිෂ්ඨ හා ද්විතියක වයස් සීමා යටතේ ක්‍රීඩක ක්‍රීඩිකාවන් සිය (100) දෙනෙකු පුහුණුව ලබති.